A hidegháború utáni brit külpolitika számos olyan helyzettel szembesült, ahol az Atlanti-óceánon kívüli területekre kellett repülőgép-hordozókat küldeni: az Adriai-tengerbe a boszniai és koszovói háborúk során, Sierra Leonéba vagy a Perzsa-öbölbe. A kalózok megfékezésére rombolókat és fregattokat kellett a Malaka-szorosba és Északkelet-Afrikába küldeni. Az 1990-es években ezért a haditengerészet modernizálásába kezdtek, amely egy tengeralattjáró-elhárító feladatról átállt egy globális expedíciós haderőre. Ez az átállás a flotta nagy részének lecserélésével és több nagyobb beszerzéssel járt.